REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj: 06-2/231-20

26. decembar 2020. godine

B e o g r a d

ZAPISNIK

SA 15.SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 26. DECEMBRA 2020. GODINE

Sednica je počela u 12,00 časova.

Sednici je, saglasno članu 70. stav 1. alineja prva Poslovnika Narodne skupštine, predsedavao dr Aleksandar Martinović, predsednik Odbora.

 Sednici su prisustvovali članovi Odbora: Adam Šukalo, Branimir Spasić, Darko Laketić, Luka Kebara, Ivana Nikolić, Sandra Božić, Marina Raguš, Branimir Jovanović i Šaip Kamberi.

Sednici su prisustvovali zamenici članova Odbora: Marijana Krajinović, zamenik Miroslava Kondića, člana Odbora.

Sednici nisu prisustvovali članovi Odbora: Veroljub Matić, Dragana Barišić, Miroslav Kondić, Nebojša Bakarec, Đorđe Milićević, Uglješa Marković i Mira Petrović.

Predsedavajući je predložio dopunu predloženog dnevnog reda tačkom:

„Razmataranje zahteva narodnog poslanika Jahje Fehratovića za ostvarivanje prava na isplatu mesečne naknade na ime zakupa stana u Beogradu i prava na naknadu za odvojeni život od porodice.“

Saglasno članu 93. Poslovnika, predsednik je stavio na glasanje predlog za dopunu predloženog dnevnog reda navednom tačkom. Ovaj predlog je jednoglasno prihvaćen.

Po izjašnjenju o predlogu za dopunu dnevnog reda, shodno članu 93. stav 3. Poslovnika Narodne skupštine , predsednik Odbora je stavio na glasanje predlog dnevnog reda 15. sednice u celini.

Odbor je jednoglasno, u celini utvrdio sledeći:

D n e v n i r e d:

1. Razmatranje zahteva narodnog poslanika Nemanje Joksimovića, za davanje pozitivnog mišljenja za obavljanje druge javne funkcije (21 broj 02-2097/2020 od 15. decembra 2020. godine);

2. Utvrđivanje spiska nalepnica za parkiranje A-I i A-II;

3. Razmataranje zahteva narodnog poslanika Jahje Fehratovića za ostvarivanje prava na isplatu mesečne naknade na ime zakupa stana u Beogradu i prava na naknadu za odvojeni život od porodice.

**Prva tačka dnevnog reda:** Razmatranje zahteva narodnog poslanika Nemanje Joksimovića, za davanje pozitivnog mišljenja za obavljanje druge javne funkcije

Predsednik odbora je obavestio članove i zamenike članova Odbora da je Nemanja Joksimović podneo zahtev za davanje pozitivnog mišljenja da uz vršenje funkcije narodnog poslanika obavlja i drugu javnu funkciju.

Diskusije nije bilo.

Na predlog predsednika, Odbor je jednoglasno dao pozitivno mišljenje Nemanji Joksimoviću , da uz vršenje funkcije narodnog poslanika, obavlja i funkciju predstavnika Republike Srbije, kao osnivača Akcionarskog društva za železnički prevoz robe „Srbija Kargo“ Beograd, za koju na osnovu zakonskog ovlašćenja osnivačka prava vrši Vlada, u Skupštini Akcionarskog društva za železnički prevoz robe „Srbija Kargo“ Beograd.

**Druga tačka dnevnog reda:** Utvrđivanje spiska nalepnica za parkiranje A-I i A-II

U skladu sa Odlukom o korišćenju prostora za parkiranje vozila oko zgrade Narodne skupštine utvrđen je spisak parking nalepnica, sa novim izgledom, počev od aktuelnog saziva Narodne skupštine.

Diskusije nije bilo.

Na predlog predsednika, Odbor je jednoglasno usvojio spisak nalepnica za parkiranje A-I i A-II, u tekstu koji se nalazi u sistemu e parlamenta sednice Odbora.

**Treća tačka dnevnog reda:** Razmataranje zahteva narodnog poslanika Jahje Fehratovića za ostvarivanje prava na isplatu mesečne naknade na ime zakupa stana u Beogradu i prava na naknadu za odvojeni život od porodice

Odbor prema Odluci o poslaničkoj naknadi može da odluči da se narodnom poslaniku, koji nema prebivalište u Beogradu i ne koristi pravo na hotelski smeštaj, na lični zahtev, isplati mesečna naknada na ime zakupa stana u Beogradu u ukupnom iznosu od 35.000,00 dinara, kao i naknada za odvojeni život od porodice.

Diskusije nije bilo.

Na predlog predsednika, Odbor je jednoglasno doneo Rešenje kojim se Jahji Fehratoviću, utvrđuje pravo na isplatu mesečne naknade na ime zakupa stana u Beogradu, u iznosu od 35.000,00 dinara, počev od 01. januara 2021. godine do 01. jula 2021. godine.

Na predlog predsednika, Odbor je jednoglasno doneo Rešenje kojim se Jahji Fehratoviću, utvrđuje pravo na naknadu za odvojeni život od porodice u iznosu od 40% prosečne zarade po zaposlenom u privredi Republike Srbije prema poslednjem konačnom objavljenom podatku republičkog organa nadležnog za poslove statistike, na dan isplate, počev od 01. januara 2021. godine do 01. jula 2021. godine.

 \*\*\*

Sednica je završena u 12,05 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

 Svetlana Dedić dr Aleksandar Martinović